CELEX: 62015TN0118
Language: et
Date: 2015-03-06 00:00:00
Title: Kohtuasi T-118/15: 6. märtsil 2015 esitatud hagi – Sloveenia versus komisjon

4.5.2015   
            
            
               ET
            
            
               Euroopa Liidu Teataja
            
            
               C 146/41
            
         6. märtsil 2015 esitatud hagi – Sloveenia versus komisjon
   (Kohtuasi T-118/15)
   (2015/C 146/55)
   Kohtumenetluse keel: sloveeni
   
      Pooled
   
   
      Hageja: Sloveenia Vabariik (esindaja: državni pravobranilec L. Bembič)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 24. detsembri 2014. aasta rakendusotsus 2014/950/EL mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2014) 10135 all) (ELT L 369, 24.12.2014, lk 1) osas, milles see puudutab Sloveenia Vabariiki ja täpsemalt finantskorrektsiooni summas EUR 8 7 00  815,25, mida kohaldati 2009. aasta suhtes tuvastatud rikkumiste tõttu seoses meetmega Suhkruvaldkond – ümberkorraldusfond;
            
         
               —
            
            
               mõista kohtukulud välja komisjonilt.
            
         Teise võimalusena, juhul, kui Üldkohus ei rahulda eespool esitatud Sloveenia Vabariigi nõuet, palub viimane Üldkohtul:
   
               —
            
            
               tühistada komisjoni 24. detsembri 2014. aasta rakendusotsus 2014/950/EL mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2014) 10135 all) (ELT L 369, 24.12.2014, lk 1) osas, milles see puudutab Sloveenia Vabariiki ja täpsemalt finantskorrektsiooni summas EUR 8 7 00  815,25, mida kohaldati 2009. aasta suhtes tuvastatud rikkumiste tõttu seoses meetmega Suhkruvaldkond – ümberkorraldusfond, summas, mis ületab summat 4 3 50  407,62 eurot;
            
         
               —
            
            
               jätta mõlema poole kohtukulud nende endi kanda.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et vääralt on kohaldatud ELTL-i või õiguslikku reeglit selle kohaldamise kohta, tehtud on ilmne hindamisviga, otsust ei ole piisavalt põhjendatud ja rikutud on võistlevuse põhimõtet
               Hageja on seisukohal, et komisjon tuvastas vääralt, et silohoidlad on tootmisüksuste lahutamatu osa ja et hageja peab seetõttu need täieliku ümberkorralduskava alusel kaotama.
            
         
               2.
            
            
               Teine väide, et rikutud on seaduslikkuse, lojaalse koostöö, õiguspärase ootuse kaitse ja patere legem quam ipse fecisti põhimõtet
               Hageja on seisukohal, et vaidlusalune finantskorrektsioon ei olnud vajalik ja et vaidlust vaidlustatud otsuse üle ei oleks tekkinud: kui komisjon oleks enne 8. augusti 2008 vastanud hageja kirjalikule küsimusele seoses iga ehitise korrashoiuga (kuupäev, mil hageja kiitis heaks ümberkorralduskava silohoidlate korrashoidu käsitleva muudatuse), kui ta oleks muutnud ja täiendanud määrust (EÜ) nr 968/2006 (1), kui ta oleks pärast ümberkorralduskava muutmise teate saamist teavitanud hagejat väidetavatest rikkumistest seoses silohoidlate korrashoiuga, või kui ta oleks kirjalikult teatanud kõigile liikmesriikidele, kuidas ta tõlgendab asjassepuutuvate õigusaktide ebaselgeid sätteid.
            
         
      (1)  Komisjoni 27. juuni 2006. aasta määrus (EÜ) nr 968/2006, millega kehtestatakse ühenduse suhkrutööstuse ümberkorraldamise ajutise kava loomist käsitleva nõukogu määruse (EÜ) nr 320/2006 üksikasjalikud rakenduseeskirjad (ELT L 176, lk 32).